Va ser el pitjor resultat del Brasil de tots els temps (empatat amb la derrota per 6–0 contra l'Uruguai el 1920), i trencà una ratxa de 62 partits sense perdre a casa en competició oficial, que es remuntava al 1975. El gol de Miroslav Klose als 23 minuts (el segon dels set del seu equip) fou el seu setzè entre totes les edicions de la Copa del Món que havia jugat, i li va permetre de batre Ronaldo pel lloc de màxim golejador històric dels mundials. Fou també el partit en què el Brasil va concedir el major nombre de gols des del seu partit contra Polònia a la Copa del Món de Futbol de 1938, que acabà 5-6 pels brasilers.